
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 158
                                                          din 26 octombrie 2017
      privind încetarea, prin acordul de voință al părților, a Convenției definitive pentru acordarea 

     de servicii de asistență socială, încheiată între Municipiul Sighișoara și Fundația VERITAS Sighișoara, pentru unitatea de asistență socială – Centru de zi pentru copii

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 27.035/VI/3/10.10.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând adresele cu nr. 133/03.10.2017 și nr. 139/09.10.2017, înregistrate la Municipiul Sighișoara cu nr. 26.536/04.10.2017 și nr. 26.995/09.10.2017, prin care Fundația VERITAS Sighișoara comunică Municipiului Sighișoara că renunță, începând cu data de 1 octombrie 2017, la subvenția acordată, de la bugetul local, în baza Legii nr. 34/1998, pentru unitatea de asistență socială - Centru de zi pentru copii și, respectiv solicită încetarea, prin acordul de voință al părților, a Convenției definitive pentru acordarea de servicii de asistență socială nr. 11933/50/03.05.2017, încheiată cu Municipiul Sighișoara, ca urmare a faptului că, începând cu data de 1 octombrie 2017, serviciile de asistență socială acordate în cadrul Centrului de zi pentru copii sunt finanțate din fonduri europene, în cadrul proiectului MAINSTREAM SIGHIȘOARA – investiție europeană pentru incluziune socială;

Ținând cont de dispozițiile Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare și ale H.G. nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare;

Luând în considerare Hotărârea Consiliului Local Sighișoara nr. 61/27.04.2017 privind aprobarea încheierii Convenției definitive pentru acordarea de servicii de asistență socială, între Municipiul Sighișoara și Fundația VERITAS Sighișoara, pentru unitatea de asistență socială – Centru de zi pentru copii;

Având în vedere prevederile Capitolului VII, lit. a) din Convenția definitivă pentru acordarea de servicii de asistență socială nr. 11933/50/03.05.2017, încheiată între Municipiul Sighișoara și Fundația VERITAS Sighișoara, în baza Hotărârii Consiliului Local Sighișoara nr. 61/27.04.2017;

Văzând Raportul de specialitate al Serviciului Public de Asistență Socială, înregistrat cu nr. 27.034/VI/3/10.10.2017, cu propunerea de aprobare a încetării, prin acordul de voință al părților, a Convenției definitive pentru acordarea de servicii de asistență socială nr. 11933/50/03.05.2017, încheiată între Municipiul Sighișoara și Fundația VERITAS Sighișoara, respectiv încetarea subvenționării de la bugetul local al municipiului, în baza Legii nr. 34/1998, în anul 2017, a serviciilor de asistență socială acordate de fundație în cadrul Centrului de zi pentru copii, începând cu luna octombrie 2017, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În baza art. 36, alin. 2, lit. d) şi alin. 6, lit. a), pct. 2, art. 45, alin. 2 şi a art. 115, alin. 1, lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă încetarea, prin acordul de voință al părților, a Convenției definitive pentru acordarea de servicii de asistență socială nr. 11933/50/03.05.2017, încheiată, potrivit Legii nr. 34/1998, în baza Hotărârii Consiliului Local Sighișoara nr. 61/27.04.2017, între Municipiul Sighișoara și Fundația VERITAS Sighișoara, pentru unitatea de asistență socială – Centru de zi pentru copii.

Art. 2. Ca o consecință a prevederilor art. 1 din prezenta hotărâre, începând cu luna octombrie 2017, serviciile de asistență socială acordate de Fundația VERITAS Sighișoara în cadrul Centrului de zi pentru copii, în anul 2017, nu se mai subvenționează de la bugetul local, în baza Legii nr. 34/1998.


Art. 3. În termen de 15 zile de la data încetării convenţiei menționate la art. 1, Fundația VERITAS Sighișoara va depune, la Municipiul Sighișoara, raportul privind acordarea serviciilor de asistenţă socială şi utilizarea subvenţiei în anul 2017.

Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Public Asistenţă Socială;

  1 ex. Biroul Buget, Contabilitate, Salarizare - Direcţia Economică;
  1 ex. Fundația VERITAS Sighișoara.
10 ex. 

B.A.
